સદ્ગુરુ-આપણે કોઈ ને કોઈ બાબતથી છુટકારો મેળવવા અંગે જ વિચારતા રહીએ છીએ. તમે બળજબરીપૂર્વક કોઈક બાબતથી છુટકારો મેળવી શકતા નથી. જો તમે જબરદસ્તી કોઈ ચીજને છોડવા ઇચ્છો તો એ બીજા કોઈ સ્વરૂપે સામે આવશે અને તમારી અંદર બીજો કોઈ વિકાર ઊભો કરશે. જો તમે કોઈ ચીજ છોડવાનો પ્રયત્ન કરશો તો તે પૂરી રીતે તમારા મગજ અને ચેતના પર છવાઈ જશે. કોઈ તમને કહે છે કે "આ ખરાબ બાબત છે, તેને છોડી દો. તો શું તમે ખરેખર તે છોડી દેશો ? પરંતુ જો તેનાથી કોઈ મોટી સારી ચીજનો સ્વાદ ચાખી લેશો તો છોડવા માટે કોઈએ તમને કહેવું પડશે ? ત્યારે એ આપોઆપ છૂટી જશે. તમારે તમારા જીવનનો થોડો સમય કોઈ જરૂરી કાર્ય કરવામાં લગાડવો પડશે. જેથી એક વધુ મોટી સંભાવના તમારા જીવનની હકીકત બની જાય.